##  Тірі тарихтың соңғы көздері

 Әрбір қариямыз бүгінгі біздің күніміздің тууына себепші. Оларды құрмет тұту мен қастерлеу біздің парызымыз. Себебі, басымыздың еркіндігі, сөзіміздің еркіндігі осы кісілердің арқасы деп білемін. Еліміз бен жеріміздің егемендігін алып беріп, ашық аспан силап отырған ол біздің қарттарымыз. Бастарынан қанша қиын қыстау күндер өтседе, қан мен тердің нәтижесі ретінде бізге бүгінгі еркіндікті сыйлады. Сондықтан бүгінгі күні халқымыз өткеннен қалған тарихи өнегені, отансүйгіштікті, ұлтына деген махаббатты жоғалтпай, әрі қарай жастардың патриоттық сезіміне енгізуге ерекше көңіл бөлуі керек деп ойлаймын.

 Қазақ ғалымы Шоқан Уәлихановтың: «Халықтың кемеліне келіп, өркендеп өсуі үшін ең алдымен, азаттық пен білім қажет» дегендей, Ұлы Жеңіске 79 жыл! Соншама жыл өтсе де ешкім де, еш нәрсе де ұмытылмады, ұмытылмай­тынын да дәлелдеп отыр. Өйткені, сұрапыл соғыста жауынгерлер Жеңіс сағатын минуттап күтті. Сол қасиетті жолда қаншама боздақтар қыршынынан қиылды, қаншама отбасы ойран болды. Бүгінгі мере­кенің құндылығы мен қымбаттығы да осыдан. “Ерлік – елдің қасиеті, жүрек­тілік – жігіттің қасиеті” -деп даңқты қолбасшы Бауыржан Момышұлы айтқандай сол сұрапыл жыл­дары Жетісу жерінен 120 мыңнан астам боздақ соғысқа аттанды. Хабар-ошарсыз кеткендерінің саны қаншама. Отан қорғаудағы ерен ерлік­терімен көзге түскен Жетісулық 53 жауынгер Кеңес Одағының баты­ры атағына ие болса, жауынгерлік “Даңқ” орденінің толық иегері атанғандары да жеткілікті. Есім­дері дүние жүзіне тараған 28 панфиловшы батырлардың тең жартысы Жетісу облысынан екендігін әрдайым мақтаныш­пен айтамыз. Қазіргі кезде Республикамызда 2024 жылғы 1 сәуірдегі жағдай бойынша зейнеткерлер саны – 2 млн 364 мың болса, олардың 148-і соғыс ардагерлері. Облыстық әкім­дік тарапынан жыл өткен сайын ардагерлерге көр­сетілген қамқор­лық пен жеңілдік қатары арта түсуде. Бугінгі таңда Қазақстаннын барлық өіңірі мен Астана, Алматы және Шымкент қалаларында ардагерлерге төлем жасалды. Аталған мақсаттарта жергілікті бюджеттерден барлығы 187 млн тенге бөлінді. Жүріп-тұруы қиындаған жалғызбасты қарттар да қамқор­лықсыз қалған жоқ. Оларға әлеу­меттік мекеменің 295 адамдары қолұшын беріп, көмек көрсетуде. “Кәрілік деген — шаршаудан гөрі, демалуға көп уақыт кететін кезең” дегендей, қазір еліміздің әрбір қаласында ардагердер үйі, белсенді ұзақ өмір орталықтары бар. Ардагерлер ұйымының негізгі міндеті мен мақсаты – зейнетке шыққан азаматтардың әлеуметтік жағдайын бақылап, қолымыздан келгенше көмек көрсету, жергілікті әкімшілік пен маслихатқа ардагерлердің ой-пікірлерін жеткізу. Сондай-ақ жас ұрпаққа патриоттық, ұлттық Рухани жаңғыру саласында тәрбие беру, үлгі көрсету. Талдықорған қаласында Мәңгілік алау жанында арда­гер­лермен жүздесудің жас ұрпаққа берері мол. Өйткені, жастар ел басына күн туған шақта қайсар­лық көрсетіп, елімізді қорғаған­дардың ерлік­тері туралы әңгіме­леріне тебірене құлақ түреді. Қалай дегенде де кездесулердің өске­лең ұрпаққа берері мол.

“Әдепсіз бала,

Ауыздықсыз атпен тең.

Ақылды қария,

Жазып қойған хатпен тең” -деп Жетісу облысы, Талдықорған қаласының Ардагерлер үйіне қарияларымызға көзі тірісінде ерліктері үшін алғыс айту мақсатында және қал жағдайларын біліп, қолдан келгенше көмек көрсету мақсатында барып тұрамын. Тарих осы кісілердің арқасында болғандықтан, олар өмірлік тәжірибелеріне сүйене отырып, ата салтын, еңбек даңқын, рухани құндылықтарымызды, дәстүр мұраларымызды, отансүйгіштік және елжандылық қасиеттерді жас буынның бойына дарытуға атсалысады. Себебі қариялар үшін бөтен бала жоқ, барлығын өз ұрпағы деп санайды.

 Тобықтай бір түйін жасасақ, ата-бабаларымыз найзаның ұшымен, ақ білектің күшімен қорғап қалған қасиетті жерімізді ардақтап, қорғау әрбіріміздің парызымыз. Себебі бәлкім тірі тарихтың көзін көрген біз соңғы ұрпақ болармыз. Осындай асыл адамдармен бір дәуірде өмір сүріп жатқанымыз біз үшін үлкен мәртебе. Еліміздің күннен күнге көркейіп, дамуына негіз салған тұлғаларға тағзым ету біздің міндеттеріміздің бірі деп санаймын. Бұл біздің ең аз дегенде қолдан келетініміз. Қазақилығымызды жоғалтып алмайық. Үлгілі отбасылардың өнегесін алып, өсіп-өнген ел мақтанар, қызыға қарар үлкен әулет болуға талпынайық.

Талғатова Беназир

Талдықорған қаласы , №15 орта мектеп оқушысы